
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


30 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1485 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός του ύψους, του ποσοστού και της 
βάσης υπολογισμού των κρατήσεων υπέρ των Ει¬ 
δικών λογαριασμών Αλληλοβοήθειας Μετοχικών 
Ταμείων Στρατού, Ναυτικού και Αεροπορίας επί 
των αποδοχών των μετόχων αυτών. 

2 

Καθορισμός του ύψους, του ποσοστού και της βά¬ 
σης υπολογισμού της κράτησης υπέρ των Ειδικών 
Λογαριασμών Χρηματικής Αρωγής Οικογενειών 
Στρατιωτικών του ν.354/1976 (Α' 148) επί των 
αποδοχών των υπόχρεων σε αυτή. 

3 

Καθορισμός του ύψους, του ποσοστού και της βά¬ 
σης υπολογισμού κρατήσεων και εισφορών υπέρ 
του Μετοχικού Ταμείου Αεροπορίας και του Κλά¬ 
δου Οικονομικής Ενίσχυσης Μερισματούχων Με¬ 
τοχικού Ταμείου Αεροπορίας επί των αποδοχών 
των μετόχων του Ταμείου και των λοιπών υπόχρε¬ 
ων στην καταβολή τους. 

4 

Ρύθμιση θεμάτων για την προσωρινή αποζημί¬ 
ωση σταθμών παραγωγής ηλεκτρικής ενέργειας 
από Α.Π.Ε. και Σ.Η.Θ.Υ.Α. που έχουν συνάψει Σύμ¬ 
βαση λειτουργικής Ενίσχυσης Διαφορικής Προ- 
σαύξησης (Σ.Ε.Δ.Π.) σύμφωνα με τις διατάξεις του 
άρθρου 5 του ν. 4414/2016 (ΦΕΚ Α' 149). 

5 

Ένταξη μέλους Ε.Τ.Ε.Π σε θέση κατηγορίας Ε.ΔΙ.Π. 


ΑΠΟΦΑΣΕΙΣ 

Αριθμ. Φ. 952/6/32024 /Σ.6454 (1) 

Καθορισμός του ύψους, του ποσοστού και της 
βάσης υπολογισμού των κρατήσεων υπέρ των 
Ειδικών λογαριασμών Αλληλοβοήθειας Μετοχι¬ 
κών Ταμείων Στρατού, Ναυτικού και Αεροπορίας 
επί των αποδοχών των μετόχων αυτών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Την παρ. 1 του άρθρου 161Α του ν. 4472/2017 


«Συνταξιοδοτικές διατάξεις Δημοσίου και τροποποίηση 
διατάξεων του ν.4387/2016, μέτρα εφαρμογής των δη¬ 
μοσιονομικών στόχων και μεταρρυθμίσεων, μέτρα κοι¬ 
νωνικής στήριξης και εργασιακές ρυθμίσεις, Μεσοπρό¬ 
θεσμο Πλαίσιο Δημοσιονομικής Στρατηγικής 2018-2021 
και λοιπές διατάξεις» (Α' 74), όπως το άρθρο αυτό προ¬ 
στέθηκε με την παρ. 1 του άρθρου 17 του ν. 4505/2017 
«Ελληνικό Ινστιτούτο Βυζαντινών και Μεταβυζαντινών 
Σπουδών και άλλες διατάξεις» (Α' 189). 

2. Το άρθρο 90 του κώδικα νομοθεσίας για την Κυβέρ¬ 
νηση και τα Κυβερνητικά όργανα που κυρώθηκε με το 
άρθρο πρώτο του π.δ. 63/2005 (Α' 98). 

3. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α’ 116). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α 210). 

5. Την αριθμ. Υ29/08-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη.» (Β'2168). 

6. Την αριθμ. 16/01 /5-12-2017 εισήγηση της Διοικού- 
σας Επιτροπής του Ειδικού Λογαριασμού Αλληλοβοή¬ 
θειας Στρατού. 

7. Την αριθμ. 17Α/5-12-2017 εισήγηση της Διοικούσας 
Επιτροπής του Ειδικού Λογαριασμού Αλληλοβοήθειας 
Ναυτικού. 

8. Την αριθμ. 14/5-12-2017 εισήγηση της Διοικούσας 
Επιτροπής του Ειδικού Λογαριασμού Αλληλοβοήθειας 
Αεροπορίας. 

9. Την αριθμ. 144Α/2017 εισηγητική έκθεση του προ¬ 
ϊσταμένου οικονομικών υπηρεσιών του Υπουργείου 
Εθνικής Άμυνας. 

10. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη τόσο για τους προϋπο¬ 
λογισμούς έτους 2018 όσο και για τους Π/Υ των επόμε¬ 
νων ετών του ισχύοντος ΜΠΔΣ (2019-2021), των Ειδικών 
Λογαριασμών Αλληλοβοήθειας Στρατού, Ναυτικού και 
Αεροπορίας, αποφασίζουμε: 

Άρθρο 1 

Πάγια κράτηση υπέρ των Ειδικών Λογαριασμών 
Αλληλοβοήθειας Μετοχικών Ταμείων Στρατού, 
Ναυτικού και Αεροπορίας 

1. Η πάγια μηνιαία κράτηση της παρ. 1 του άρθρου 14 
του ν.δ. 398/1974 (ΑΊ 16) όπως αυτή αντικαταστά- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 485/30.04.2018 


θηκε από την παρ. 1 του άρθρου 33 του ν.2109/1992 
(Α'205) υπέρ των Ειδικών Λογαριασμών Αλληλοβοή¬ 
θειας Μετοχικών Ταμείων Στρατού, Ναυτικού και Αε¬ 
ροπορίας, η οποία επανακαθορίσθηκε με την αριθμ. 
Φ.841/33/61426/21-4-1997 κοινή απόφαση Υφυπουρ¬ 
γών Εθνικής Άμυνας και Οικονομικών (Β'364) και την 
αριθμ. Φ. 952.1/45/573230/30-7-2003 κοινή απόφαση 
Υφυπουργών Οικονομίας και Οικονομικών και Εθνικής 
Άμυνας (ΒΊ 140) διενεργείται σε ποσοστό 3,9% επί του 
εκάστοτε βασικού μισθού, του εκάστοτε επιδόματος ιδι¬ 
αιτέρων συνθηκών εργασίας και του ποσού των εκατόν 
εβδομήντα έξι ευρώ (176 €) από το σύνολο των ανωτέρω 
αποδοχών. 

2. Εφόσον υφίσταται χρόνος συμμετοχής στον οικείο 
Ειδικό Λογαριασμό έως την 31.12.2014, η κράτηση της 
παρ. 1 επί του επιδόματος ιδιαιτέρων συνθηκών εργα¬ 
σίας διενεργείται και επί της διαφοράς μεταξύ του επι¬ 
δόματος αυτού με τη μέγιστη προσαύξηση που έλαβε 
ο μέτοχος κατά τα έτη συμμετοχής του στον Ειδικό Λο¬ 
γαριασμό και του ύψους του επιδόματος που ελάμβανε 
κατά την ημερομηνία λήξης της μετοχικής του σχέσης, 
επί το αντίστοιχο χρονικό διάστημα της διαφοράς αυτής, 
χωρίς το διάστημα αυτό να υπερβαίνει το χρόνο συμ¬ 
μετοχής στον Ειδικό Λογαριασμό μέχρι την 31.12.2014. 
Η κράτηση του προηγούμενου εδαφίου παρακρατείται 
συμψηφιστικά από το καταβαλλόμενο εφάπαξ βοήθημα 
και δεν συνυπολογίζεται στο μαθηματικό τύπο της πε- 
ρίπτ. γ' της παρ.4 του άρθρου 35 του ν.4387/2016. 

Άρθρο 2 

Κράτηση διαφοράς προαγωγής και αρχικής 
κατάταξης υπέρ των Ειδικών Λογαριασμών 
Αλληλοβοήθειας Μετοχικών Ταμείων Στρατού, 
Ναυτικού και Αεροπορίας 

1. Σε κάθε μισθολογική εξέλιξη των μετόχων σε ανώ¬ 
τερο μισθολογικό κλιμάκιο η κράτηση της παρ. 4 του 
άρθρου 14 του ν.δ. 398/1974 υπέρ των Ειδικών Λογα¬ 
ριασμών Αλληλοβοήθειας διενεργείται εφάπαξ και ανέρ¬ 
χεται στο ήμισυ της διαφοράς του βασικού μισθού των 
δύο κλιμακίων. 

2. Για τους ονομαζόμενους ή νεοκατατασσόμενους, 
η κράτηση της παρ. 5 του άρθρου 14 του ν.δ. 398/1974 
υπέρ των Ειδικών Λογαριασμών Αλληλοβοήθειας ανέρ¬ 
χεται σε ποσοστό 5% επί του βασικού μισθού του μι- 
σθολογικού κλιμακίου στο οποίο κατατάσσονται αρχικά. 

Άρθρο 3 

Καταργούμενες διατάξεις 

Από την έναρξη ισχύος της παρούσας καταργούνται η 
αριθμ. Φ.841/33/61426/21-4-1997 κοινή απόφαση των 
Υφυπουργών Εθνικής Άμυνας και Οικονομικών (Β'364) 
και η αριθμ. Φ.952.1/45/573230/30-7-2003 κοινή από¬ 
φαση των Υφυπουργών Οικονομίας και Οικονομικών 
και Εθνικής Άμυνας (ΒΊ 140). 

Άρθρο 4 
Έναρξη ισχύος 

Η ισχύς της παρούσας αρχίζει από την 01.01.2017. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2018 

Οι Υπουργοί 

Αναπληρωτής Υπουργός 
Εθνικής Άμυνας Οικονομικών 

ΠΑΝΑΓΙΩΤΗΣ ΚΑΜΜΕΝΟΣ ΓΕΩΡΓΙΟΣ ΧΟΥΛΙΑΡΑΚΗΣ 

Ναυτιλίας και 
Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. Φ. 952/7/32036 /Σ.6458 (2) 

Καθορισμός του ύψους, του ποσοστού και της 
βάσης υπολογισμού της κράτησης υπέρ των Ει¬ 
δικών Λογαριασμών Χρηματικής Αρωγής Οικο¬ 
γενειών Στρατιωτικών του ν.354/1976 (Α' 148) επί 
των αποδοχών των υπόχρεων σε αυτή. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Την παρ. 1 του άρθρου 161Α του ν.4472/2017 «Συ- 
νταξιοδοτικές διατάξεις Δημοσίου και τροποποίηση 
διατάξεων του ν.4387/2016, μέτρα εφαρμογής των δη¬ 
μοσιονομικών στόχων και μεταρρυθμίσεων, μέτρα κοι¬ 
νωνικής στήριξης και εργασιακές ρυθμίσεις, Μεσοπρό¬ 
θεσμο Πλαίσιο Δημοσιονομικής Στρατηγικής 2018-2021 
και λοιπές διατάξεις» (Α' 74), όπως το άρθρο αυτό προ¬ 
στέθηκε με την παρ. 1 του άρθρου 17 του ν.4505/2017 
«Ελληνικό Ινστιτούτο Βυζαντινών και Μεταβυζαντινών 
Σπουδών και άλλες διατάξεις» (Α' 189). 

2. Το άρθρο 90του κώδικα νομοθεσίαςγιατην Κυβέρ¬ 
νηση και τα Κυβερνητικά όργανα που κυρώθηκε με το 
άρθρο πρώτο του π.δ. 63/2005 (Α' 98). 

3. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α 210). 

5. Την αριθμ. Υ29/08-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη.» (Β' 2168). 

6. Την αριθμ. 16/01/5-12-2017 εισήγηση τηςΔιοικού- 
σας Επιτροπής του Ειδικού Λογαριασμού Αλληλοβοή¬ 
θειας Στρατού. 

7. Την αριθμ. 17Α/5-12-2017 εισήγηση της Διοικούσας 
Επιτροπής του Ειδικού Λογαριασμού Αλληλοβοήθειας 
Ναυτικού. 

8. Την αριθμ. 14/5-12-2017 εισήγηση της Διοικούσας 
Επιτροπής του Ειδικού Λογαριασμού Αλληλοβοήθειας 
Αεροπορίας. 

9. Την αριθμ. 141 Α/2017 εισηγητική έκθεση του προ¬ 
ϊσταμένου οικονομικών υπηρεσιών του Υπουργείου 
Εθνικής Άμυνας. 








Τεύχος Β' 1485/30.04.2018 

10. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού ή Φορέα Γενικής Κυβέρνησης 
αποφασίζουμε: 

Άρθρο 1 

Κράτηση υπέρ των Ειδικών Λογαριασμών 

Χρηματικής Αρωγής Οικογενειών Στρατιωτικών 

Η πάγια μηνιαία κράτηση της περίπτ. α' του άρθρου 2 
του ν.354/1976 (ΑΊ 48) υπέρ των Ειδικών Λογαριασμών 
Χρηματικής Αρωγής Οικογενειών Στρατιωτικών των Ειδι¬ 
κών Λογαριασμών Αλληλοβοήθειας Στρατού, Ναυτικού 
και Αεροπορίας επί των αποδοχών των υπόχρεων σε 
αυτή διενεργείται σε ποσοστό ένα τοις χιλίοις (1 %ο) επί 
του εκάστοτε βασικού τους μισθού. 

Άρθρο 2 

Έναρξη ισχύος 

Η ισχύς της παρούσας απόφασης αρχίζει από την 
01.01.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2018 

Οι Υπουργοί 

Αναπληρωτής Υπουργός 
Εθνικής Άμυνας Οικονομικών 

ΠΑΝΑΓΙΩΤΗΣ ΧΑΜΜΕΝΟΣ ΓΕΩΡΓΙΟΣ ΧΟΥΛΙΑΡΑΚΗΣ 

Ναυτιλίας και 

Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. Φ. 950/58/3201 8/Σ.6450 (3) 

Καθορισμός του ύψους, του ποσοστού και της 
βάσης υπολογισμού κρατήσεων και εισφορών 
υπέρ του Μετοχικού Ταμείου Αεροπορίας και του 
Κλάδου Οικονομικής Ενίσχυσης Μερισματούχων 
Μετοχικού Ταμείου Αεροπορίας επί των αποδο¬ 
χών των μετόχων του Ταμείου και των λοιπών 
υπόχρεων στην καταβολή τους. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

Ι.Την παρ. 1 του άρθρου 161 Ατού ν.4472/2017 «Συ- 
νταξιοδοτικές διατάξεις Δημοσίου και τροποποίηση 
διατάξεων του ν.4387/2016, μέτρα εφαρμογής των δη¬ 
μοσιονομικών στόχων και μεταρρυθμίσεων, μέτρα κοι¬ 
νωνικής στήριξης και εργασιακές ρυθμίσεις, Μεσοπρό¬ 
θεσμο Πλαίσιο Δημοσιονομικής Στρατηγικής 2018-2021 
και λοιπές διατάξεις» (Α' 74), όπως το άρθρο αυτό προ¬ 
στέθηκε με την παρ. 1 του άρθρου 17 του ν.4505/2017 
«Ελληνικό Ινστιτούτο Βυζαντινών και Μεταβυζαντινών 
Σπουδών και άλλες διατάξεις» (Α' 189). 


2. Το άρθρο 90του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα που κυρώθηκε με το 
άρθρο πρώτο του π.δ. 63/2005 (Α' 98). 

3. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116) 

4. Την αριθμ. Υ29/08-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη.» (Β' 2168). 

5. Την αριθμ. 38/5-12-2017 εισήγηση του Διοικητικού 
Συμβουλίου του Μετοχικού Ταμείου Αεροπορίας (Μ.Τ.Α.). 

6. Την αριθμ. 140Α/2017 εισηγητική έκθεση του προ¬ 
ϊσταμένου οικονομικών υπηρεσιών του Υπουργείου 
Εθνικής Άμυνας. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού ή σε βάρος Φορέα Γενικής Κυβέρνη¬ 
σης, αποφασίζουμε: 

Άρθρο 1 

Πάγια κράτηση υπέρ του Μ.Τ.Α. 

Η πάγια μηνιαία κράτηση της περιπτ. 1 του άρθρου 4 
του α.ν. 1988/1939 (Α'414) υπέρ του Μ.Τ.Α. επί των απο¬ 
δοχών των μετόχων αυτού και των λοιπών υπόχρεων 
στην καταβολή της, όπως αυτή επανακαθορίσθηκε με το 
άρθρο 1 της αριθμ. 451890/27.10.1983 κοινής απόφασης 
των Υφυπουργών Εθνικής Άμυνας και Οικονομικών (Β' 
654) διενεργείται σε ποσοστό 3,4 % επί του εκάστοτε 
βασικού τους μισθού. 

Άρθρο 2 

Κράτηση διαφοράς προαγωγής υπέρ του Μ.Τ.Α. 

Η κράτηση της περιπτ. 3 του άρθρου 4 του α.ν. 
1988/1939 για τη διαφορά προαγωγής όπως επανακα¬ 
θορίσθηκε με το άρθρο 2 της αριθμ. 451890/27.10.1983 
κοινής απόφασης των Υφυπουργών Εθνικής Άμυνας και 
Οικονομικών διενεργείται ως εξής: 

α) Σε περίπτωση μισθολογικής εξέλιξης του στρατι¬ 
ωτικού προσωπικού της Πολεμικής Αεροπορίας από το 
κατώτερο μισθολογικό κλιμάκιο στο αμέσως ανώτερο 
διενεργείται μηνιαία κράτηση η οποία ανέρχεται στο ήμι- 
συ της διαφοράςτου βασικού μισθού των δύο κλιμακίων, 
για τρεις (3) συνεχείς μήνες. 

β) Για τους μετόχους που αρχικά ονομάζονται ή κατα¬ 
τάσσονται ως Αξιωματικοί ή Υπαξιωματικοί ή Επαγγελ- 
ματίες Οπλίτες διενεργείται μηνιαία κράτηση για τρεις 
(3) συνεχείς μήνες υπολογιζόμενη σε ποσοστό πέντε τοις 
εκατό (5%) επί του βασικού μισθού του μισθολογικού 
κλιμακίου στο οποίο κατατάσσονται ως έκτης αρχικής 
ονομασίας ή κατάταξης. 

γ) Ειδικά για τους Δόκιμους Έφεδρους Αξιωματικούς 
(ΔΕΑ) που ονομάζονται Έφεδροι Ανθυποσμηναγοί διε- 
νεργείται εφάπαξ κράτηση υπολογιζόμενη σε ποσοστό 
πέντε τοις εκατό (5%) επί του βασικού μισθού που λαμ¬ 
βάνουν ως Έφεδροι Ανθυποσμηναγοί. 

δ) Για τους έγγαμους μετόχους και λοιπούς υπόχρεους 
η κράτηση των περιπτώσεων α' και β' διενεργείται για 
τέσσερις (4) συνεχείς μήνες. 

ε) Σε περίπτωση μισθολογικής εξέλιξης μετόχου σε 
μισθολογικό κλιμάκιο διάφορο του αμέσως ανώτερου, 
η κράτηση υπολογίζεται στο ήμισυ της διαφοράς βασι¬ 
κού μισθού μεταξύ του κλιμακίου στο οποίο ήταν κα¬ 
ταταγμένος πριν από τη μισθολογική εξέλιξη και του 
αμέσως ανώτερου και διενεργείται επί τρεις ή τέσσερις 
μήνες, κατά περίπτωση, ανάλογα με την οικογενειακή 
του κατάσταση. 

Άρθρο 3 

Κράτηση απολυομένων - εξερχομένων της 

Πολεμικής Αεροπορίας υπέρ του Μ.Τ.Α. 

Η κράτηση της περιπτ. 16 του άρθρου 4 του α.ν. 
1988/1939 επί των αποδοχών των μετόχων και λοιπών 
υπόχρεων που απολύονται ή εξέρχονται οριστικά από 
τις τάξεις της Πολεμικής Αεροπορίας, όπως επανακαθο¬ 
ρίσθηκε με το άρθρο 10 της αριθμ. 451890/27.10.1983 
κοινής απόφασης των Υφυπουργών ΕθνικήςΆμυνας και 
Οικονομικών διενεργείται σε ποσοστό ένα τριακοστό 
(1 /30) του βασικού μισθού του μισθολογικού κλιμακίου 
στο οποίο είναι καταταγμένοι κατά την ημερομηνία της 
απόλυσης ή εξόδου τους. 

Άρθρο 4 

Κράτηση εγγραφής γάμου υπέρ του Μ.Τ.Α. 

Για την κράτηση της περιπτ. 17 του άρθρου 4 του α.ν. 
1988/1939 όπως επανακαθορίσθη κε με το άρθρο 3 της 
αριθμ. 451890/27.10.1983 κοινής απόφασης των Υφυ¬ 
πουργών Εθνικής Αμυνας και Οικονομικών ορίζονται 
τα εξής: 

α) Οι μέτοχοι τουΤαμείου καταβάλλουν για την εγγρα¬ 
φή του/της συζύγου τους στα μητρώα των εγγάμων του 
Ταμείου ποσό που αντιστοιχεί σε ποσοστό πενήντα τοις 
εκατό (50%) επί του βασικού μηνιαίου μισθού του μισθο- 
λογικού κλιμακίου στο οποίο είναι καταταγμένοι κατά 
την ημέρα υποβολής της σχετικής αίτησης εγγραφής. 

β) Το ποσό της περιπτ. α' παρακρατείται αυτεπαγγέλ- 
τως υπέρ του Ταμείου από τις μηνιαίες τακτικές απο¬ 
δοχές των εν ενεργεία μετόχων τμηματικά σε δώδεκα 
μηνιαίες δόσεις. Με έγκριση του Διοικητικού Συμβουλίου 
του ΜΤΑ κατόπιν αιτήσεως εκάστου μετόχου ο αριθμός 
των δόσεων μπορεί να μειωθεί ή το ποσό να παρακρα¬ 
τηθεί εφάπαξ. 

γ) Για την αναγνώριση κάθε επόμενου γάμου των με¬ 
τόχων του Ταμείου η κράτηση ανέρχεται σε ποσοστό 
δεκαπέντε τοις εκατό (15%) επί του βασικού μισθού του 
μισθολογικού κλιμακίου στο οποίο είναι καταταγμένοι 
κατά την ημέρα υποβολής της σχετικής αίτησης εγγρα¬ 
φής. 

Άρθρο 5 

Κράτηση για το Βοήθημα Οικογενειακής ή 

Επαγγελματικής Αυτοτέλειας υπέρ του Μ.Τ.Α. 

1. Η μηνιαία κράτηση που διενεργείται σύμφωνα 
με την περιπτ. α' της παρ. 1 του άρθρου 3 της αριθμ. 
453090/25.11.2008 Δεκ 1983 (Β' 706) κοινής απόφασης 
των Υπουργών Εθνικής Άμυνας και Οικονομικών όπως 
τροποποιήθηκε και ισχύει, ανέρχεται σε ποσοστό 3,5 % 
για κάθε ένα από τα δύο πρώτα εγγεγραμμένα τέκνα, 


2,70 % για το τρίτο τέκνο και 1,30% για κάθε επόμενο 
τέκνο επί του εκάστοτε βασικού μισθού. 

2. Η κράτηση της παρ. 4 του άρθρου 2 της κοινής 
υπουργικής απόφασης της προηγούμενης παραγράφου 
για την εγγραφή των τέκνων των μετόχων στα μητρώα 
του Ταμείου ανέρχεται σε ποσοστό δώδεκα τοις εκατό 
(12%) επί του βασικού μισθού του μισθολογικού κλιμα¬ 
κίου στο οποίο οι μέτοχοι είναι καταταγμένοι κατά την 
υποβολή της σχετικής αίτησης εγγραφής. 

Άρθρο 6 

Εισφορές υπέρ του Ειδικού Κλάδου Οικονομικής 

Ενίσχυσης Μερισματούχων Μ.Τ.Α. 

Η μηνιαία εισφορά η οποία διενεργείται υπέρ του 
Ειδικού Κλάδου Οικονομικής Ενίσχυσης Μερισματού- 
χων Μ.Τ.Α. (Ε.Κ.Ο.Ε.Μ.Α.) σύμφωνα με την περιπτ. α' της 
παρ. 2 του άρθρου 29 του ν.2913/2001 (ΑΊ02) ορίζεται 
σε ποσοστό 0,85 % επί του εκάστοτε βασικού μισθού του 
εν ενεργεία στρατιωτικού προσωπικού της Πολεμικής 
Αεροπορίας. 

Άρθρο 7 

Καταργούμενες διατάξεις 

Από την έναρξη ισχύος της παρούσης καταργείται η 
αριθμ. 841/49/62608/30-6-1997 κοινή απόφαση των 
Υπουργών ΕθνικήςΆμυνας και Οικονομικών (Β' 663). 

Άρθρο 8 

Έναρξη ισχύος 

Η ισχύς της παρούσας αρχίζει από την 01.01.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2018 

Οι Υπουργοί 

Αναπληρωτής Υπουργός 
ΕθνικήςΆμυνας Οικονομικών 

ΠΑΝΑΓΙΩΤΗΣ ΚΑΜΜΕΝΟΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. απόφ. 270/2018 (4) 

Ρύθμιση θεμάτων για την προσωρινή αποζημί¬ 
ωση σταθμών παραγωγής ηλεκτρικής ενέργει¬ 
ας από Α.Π.Ε. και Σ.Η.Θ.Υ.Α. που έχουν συνάψει 
Σύμβαση λειτουργικής Ενίσχυσης Διαφορικής 
Προσαύξησης (Σ.Ε.Δ.Π.) σύμφωνα με τις διατά¬ 
ξεις του άρθρου 5 του ν. 4414/2016 (ΦΕΚ ΑΊ 49). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(τακτική συνεδρίαση την 29η Μαρτίου 2018) 

Λαμβάνοντας υπόψη: 

1. Τις διατάξεις του ν. 4414/2016 «Νέο καθεστώς στή¬ 
ριξης των σταθμών παραγωγής ηλεκτρικής ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης - Δι¬ 
ατάξεις για το νομικό και λειτουργικό διαχωρισμό των 
κλάδων προμήθειας και διανομής στην αγορά του φυσι- 

κού αερίου και άλλες διατάξεις» (ΦΕΚΑ' 149/09.08.2016), 
όπως ισχύει, και ιδίως τις διατάξεις των άρθρων 3,5 και 6. 

2. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚΑ' 179/22.08.2011), 
και ιδίως τα άρθρα 22 και 23, όπως ισχύουν. 

3. Τις διατάξεις του Κώδικα Συναλλαγών Ηλεκτρικής 
Ενέργειας, ο οποίος εγκρίθηκε με την αριθμ. 56/2012 
απόφαση ΡΑΕ (ΦΕΚ Β' 104/31.02.2012) (εφεξής «ΚΣΗΕ»), 
όπως ισχύει. 

4. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας, ο οποίος 
εγκρίθηκε με την αριθμ. 57/2012 απόφαση ΡΑΕ (ΦΕΚ Β' 
103/31.01.2012), όπως ισχύει. 

5. Τις διατάξεις της αριθμ. ΑΠΕΗΛ/Α/ΦΙ/οικ. 187706 
απόφασης του Υπουργού Περιβάλλοντος και Ενέργειας 
«Τύπος και περιεχόμενο Συμβάσεων λειτουργικής Ενί¬ 
σχυσης Διαφορικής Προσαύξησης σταθμών Α.Π.Ε. και 
Σ.Η.Θ.Υ.Α. (πλην υβριδικών) στο Διασυνδεδεμένο Σύ¬ 
στημα και το Διασυνδεδεμένο Δίκτυο, σύμφωνα με την 
παρ. 3 του άρθρου 9 του ν. 4414/2016» (ΦΕΚ Β' 4072/ 
19.12.2016), όπως ισχύει. 

6. Τις διατάξεις της αριθμ. ΑΠΕΗΛ/Α/ΦΙ/οικ. 187480 
απόφασης του Υπουργού Περιβάλλοντος και Ενέργει¬ 
ας «Μεθοδολογία υπολογισμού της ειδικής τιμής αγο¬ 
ράς τεχνολογιών ανανεώσιμων πηγών ενέργειας και 
συμπαραγωγής ηλεκτρισμού και θερμότητας υψηλής 
απόδοσης, κριτήρια για περιορισμοί χορήγησης της 
προσαύξησης ανάπτυξης ετοιμότητας συμμετοχής στην 
αγορά και διαδικασία χορήγησης της, καθώς και διαδι¬ 
κασία απομείωσης της λειτουργικής ενίσχυσης για τους 
σταθμούς που έχουν λάβει επενδυτική ενίσχυση κατ' 
εφαρμογή των άρθρων 3,5 και 6 του ν. 4414/2016» (ΦΕΚ 
Β' 3955/09.12.2016), όπως ισχύει. 

7. Την με αριθμ. ΡΑΕ 1-232559/20.02.2018 επιστολή 
της εταιρίας ΕΛ. ΤΕΧ. ΑΝΕΜΟΣ ΑΕ. προς τη ΛΑΓΗΕ Α.Ε., 
η οποία κοινοποιούνταν στη ΡΑΕ, με θέμα «Εξόφληση 
παραγωγής λειτουργούντος Αιολικού Σταθμού στη θέση 
Αγία Δυνατή, του Δήμου Κεφαλληνίας, της Περιφερει¬ 
ακής Ενότητας Κεφαλληνίας (αύξηση ισχύος από 27,2 
Μνν σε 34,5 Μ\Λ/)». 

8. Την με αριθμ. ΡΑΕ 0-70988/06.03.2018 επιστολή 
της Αρχής προς τη ΛΑΓΗΕ Α.Ε. με θέμα «Αναγκαίες τρο¬ 
ποποιήσεις των νέων Κωδίκων που προβλέπονται στον 
ν.4512/2018 προκειμένου να περιληφθούν οι προβλέ¬ 
ψεις για τη συμμετοχή των ΑΠΕ στην αγορά ενέργειας». 

9. Τη δημόσια διαβούλευση που διενεργήθηκε από τη 
ΡΑΕ στις 22/03/2018 καθώς και τις παρατηρήσεις που 
υπεβλήθησαν στο πλαίσιο της διαβούλευσης αυτής και 
ειδικότερα: (α) την αριθμ. ΡΑΕ Γ234555/28.03.2018 επι¬ 
στολή της εταιρίας ΟΡΤΕνΐί)5 ΕΝΕΒΟΥ Α.Ε. και (β) την 
αριθμ. ΡΑΕ 1-234592/28.03.2018 επιστολή της ΑΔΜΗΕ ΑΕ. 

10. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Σκέφτηκε ως εξής: 

Επειδή, η ΡΑΕ, στο πλαίσιο των αρμοδιοτήτων της σύμ¬ 
φωνα με τα προβλεπόμενα στις διατάξεις των άρθρων 


22 και 23 του ν. 4001/2011, όπως ισχύει, παρακολουθεί 
και εποπτεύει τη λειτουργία της αγοράς ενέργειας και 
αποφασίζει τη λήψη αναγκαίων μέτρων, συμπεριλαμβα- 
νομένης της έκδοσης κανονιστικών πράξεων, ιδίως για 
την τήρηση των κανόνων του ανταγωνισμού, των ρυθμι¬ 
στικών υποχρεώσεων που τίθενται με τον ν. 4001/2011 
και την προστασία των καταναλωτών. 

Επειδή, σύμφωνα με τις διατάξεις του άρθρου 3 του 
ν.4414/2016 «1. Από την 1η Ιανουάριου 2016, οι σταθ¬ 
μοί παραγωγής ηλεκτρικής ενέργειας από Α.Π.Ε. και 
Σ.Η.Θ.Υ.Α. που τίθενται σε λειτουργία (κανονική ή δοκι¬ 
μαστική) στο Διασυνδεδεμένο Σύστημα και το Διασυν- 
δεδεμένο Δίκτυο, συμμετέχουν στην αγορά ηλεκτρικής 
ενέργειας και εκκαθαρίζονται σύμφωνα με τα όσα ορί¬ 
ζονται στο άρθρο 5. 2. Από την 1 η Ιανουάριου 2016, οι 
σταθμοί παραγωγής ηλεκτρικής ενέργειας από Α.Π.Ε. 
και Σ.Η.Θ.Υ.Α. που τίθενται σε λειτουργία (κανονική και 
δοκιμαστική) στο Διασυνδεδεμένο Σύστημα και στο Δι- 
ασυνδεδεμένο Δίκτυο, εντάσσονται σε καθεστώς στή¬ 
ριξης με τη μορφή Λειτουργικής Ενίσχυσης στη βάση 
μιας ΔιαφορικήςΤιμής Αποζημίωσης (Διαφορικής Προ¬ 
σαύξησης), για την ενέργεια που παράγουν και η οποία 
απορροφάται από το Διασυνδεδεμένο Σύστημα και το 
Διασυνδεδεμένο Δίκτυο. 3. Η Διαφορική Προσαύξηση 
υπολογίζεται σε μηνιαία βάση σε ευρώ ανά μεγαβατώρα 
(€/Μ\Λ/Γι) ως η διαφορά της Ειδικής Τιμής Αγοράς της 
συγκεκριμένης τεχνολογίας Α.Π.Ε. ή Σ.Η.Θ.Υ.Α., η μέθο¬ 
δος υπολογισμού της οποίας ορίζεται στο άρθρο 6, από 
τηνΤιμή Αναφοράς που διέπει τη Σύμβαση λειτουργικής 
Ενίσχυσης Διαφορικής Προσαύξησης της παραγόμενης 
ηλεκτρικής ενέργειας από Α.Π.Ε. και Σ.Η.Θ.Υ.Α. (Σ.Ε.Δ.Π.) 
του άρθρου 9 και η οποία ορίζεται ανά τεχνολογία ή και 
ανά κατηγορία σταθμών παραγωγής ηλεκτρικής ενέρ¬ 
γειας από Α.Π.Ε. και Σ.Η.Θ.Υ.Α. σύμφωνα με τον Πίνακα 
1 της περίπτωσης βλ της παρ. 1 του άρθρου 4 ή ανά 
σταθμό παραγωγής ηλεκτρικής ενέργειας από Α.Π.Ε. και 
Σ.Η.Θ.Υ.Α. αν αυτή προκύπτει από διενέργεια ανταγωνι¬ 
στικών διαδικασιών σύμφωνα με το άρθρο 7.4. Η διαδι¬ 
κασία εκκαθάρισης, τιμολόγησης και διακανονισμού των 
συναλλαγών που αφορούν στη Διαφορική Προσαύξηση 
για το Μήνα Αναφοράς, καθορίζεται με απόφαση του 
Υπουργού Περιβάλλοντος και Ενέργειας, που εκδίδεται 
κατά τα οριζόμενα στο άρθρο 6 παρ. 2. Η διαδικασία 
αυτή διέπει τη χορήγηση της Λειτουργικής Ενίσχυσης 
στο πλαίσιο εφαρμογής της σύμβασης του άρθρου 9.» 

Επειδή, σύμφωνα με τις διατάξεις του άρθρου 6 του 
ν.4414/2016 «1. Για τους σταθμούς Α.Π.Ε. Μη Ελεγχόμε¬ 
νης Παραγωγής, η Ειδική Τιμή Αγοράς (Ε.Τ.Α.) τεχνολο¬ 
γίας Α.Π.Ε. υπολογίζεται με βάση την ανηγμένη μηνιαία 
μεσοσταθμική αξία ηλεκτρικής ενέργειας της εκάστοτε 
τεχνολογίας Α.Π.Ε. που προκύπτει στη βάση της Οριακής 
Τιμής Συστήματος, ενώ μπορεί να λαμβάνονται υπόψη 
και οι λοιποί Μηχανισμοί της Χονδρεμπορικής Αγοράς 
(Μ.Χ.Α.) για την αντίστοιχη μηνιαία περίοδο υπολογι¬ 
σμού. Για τους σταθμούς Ελεγχόμενης Παραγωγής Α.Π.Ε. 
και Σ.Η.Θ.Υ.Α., η Ε.Τ.Α. υπολογίζεται με βάση τη μηνιαία 
μέση τιμή της Οριακής Τιμής Συστήματος, ενώ μπορεί 
επίσης να λαμβάνονται υπόψη και οι λοιποί Μ.Χ.Α. για 
την αντίστοιχη μηνιαία περίοδο υπολογισμού [...]. 2. Με 




16188 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 485/30.04.2018 


απόφαση του Υπουργού Περιβάλλοντος και Ενέργειας 
που εκδίδεται εντός τριών μηνών από την έναρξη ισχύ¬ 
ος του παρόντος καθορίζονται η μεθοδολογία υπολο¬ 
γισμού της Ε.Τ.Α. ανά τεχνολογία Α.Π.Ε. και Σ.Η.Θ.Υ.Α., οι 
Μ.Χ.Α. που λαμβάνονται υπόψη, καθώς και κάθε άλλο 
θέμα σχετικό με τον υπολογισμό της Ε.Τ.Α.. Με την ίδια 
απόφαση καθορίζονται η μεθοδολογία υπολογισμού 
του ποσού που προκύπτει κατά τη μηνιαία εκκαθάριση 
των Σ.Ε.Δ.Π. στη βάση τηςΤ.Α., της Ε.Τ.Α., της Διαφορικής 
Προσαύξησης,της Προσαύξησης Ανάπτυξης Ετοιμότη¬ 
τας Συμμετοχής στην Αγορά, και οι διαδικασίες καταβο¬ 
λής της Διαφορικής Προσαύξησης και της Προσαύξη- 
σης Ανάπτυξης Ετοιμότητας Συμμετοχής στην Αγορά. 
Ο υπολογισμός της Ε. Τ.Α. διενεργείται μηνιαίως από τη 
Λ.Α.Γ.Η.Ε. Α.Ε., η οποία εκδίδει και τα αντίστοιχα μηνιαία 
ενημερωτικά δελτία.» 

Επειδή, κατ' εξουσιοδότηση της παρ. 2 του άρθρου 6 
εκδόθηκε η αριθμ. ΑΠΕΗΛ/Α/ΦΙ/οικ. 187480 απόφαση 
του Υπουργού Περιβάλλοντος και Ενέργειας (σχετ. 7) 
με την οποία καθορίζεται η μεθοδολογία υπολογισμού 
της ειδικής τιμής αγοράς (εφεξής «Ε.Τ.Α.»). Συγκεκριμέ¬ 
να σύμφωνα με τις διατάξεις του άρθρου 3 της εν λόγω 
απόφασης «1. Η Ε.Τ.Α. υπολογίζεται ανά μήνα από τη 
ΛΑΓΗΕ Α.Ε. με βάση την ωριαία Αξία της Ηλεκτρικής 
Ενέργειας από Α.Π.Ε. και Σ.Η.Θ.Υ.Α στη Χονδρεμπορική 
Αγορά ηλεκτρικής ενέργειας (Α.Η.Χ.Α.). 2. Η ωριαία Αξία 
της Ηλεκτρικής ενέργειας στη Χονδρεμπορική Αγορά 
ηλεκτρικής ενέργειας (Α.Η.Χ.Α.) σε€/Μν\/Γ), υπολογίζεται 
λαμβάνοντας υπόψη την ωριαία Οριακή Τιμή Συστήμα¬ 
τος (Ο.Τ.Σ.) κατά το μηνιαία κύκλο εκκαθάρισης». 

Επειδή, σύμφωνα με τις διατάξεις της παρ. 1 του άρ¬ 
θρου 4 της ανωτέρω απόφασης ως Μηχανισμοί Χονδρε¬ 
μπορικής Αγοράς νοούνται: «[...] (α) ως ΜΧΑ1, η τιμή σε 
€/Μ\Λ/Γι που προκύπτει από τη χρέωση της περίπτωσης 
αα της παρ. 3α του άρθρου 143 του ν. 4001/2011 (Α' 
179) και η οποία εξειδικεύεται με αντίστοιχη μεθοδο¬ 
λογία στον Κώδικα Συναλλαγών Ηλεκτρικής Ενέργειας, 
όπως αυτός ισχύει και (β) ως ΜΧΑ2, η τιμή σε €/Μ\Λ/Γι 
που προκύπτει από τη χρέωση της περίπτωσης ββ της 
παρ. 3α του άρθρου 143 του ν. 4001/2011 (Α' 179) και 
η οποία εξειδικεύεται με αντίστοιχη μεθοδολογία στον 
Κώδικα Συναλλαγών Ηλεκτρικής Ενέργειας όπως αυτός 
ισχύει [...]». 

Επειδή, σύμφωνα με την αριθμ. ΑΠΕΗΛ/Α/ΦΙ/οικ. 
187707 απόφαση του Υπουργού Περιβάλλοντος και 
Ενέργειας σχετικά με τον «Τύπο και το περιεχόμενο Συμ¬ 
βάσεων Λειτουργικής Ενίσχυσης Διαφορικής Προσαύξη¬ 
σης Σταθμών Α.Π.Ε. και Σ.Η.Θ.Υ.Α.» (σχετ. 5) οι σταθμοί 
ΑΠΕ που έχουν υπογράψει Σ.Ε.Δ.Π. δικαιούνται να λά¬ 
βουν για την ενέργεια που ενέχυσαν μόνο τη Λειτουργική 
Ενίσχυση υπό μορφή Διαφορικής Προσαύξησης και η 
οποία υπολογίζεται στη βάση της Τιμής Αναφοράς (ΤΑ) 
του σταθμού και της μηνιαίας τιμής της Ειδικής Τιμής 
Αγοράς (Ε.Τ.Α.) για τη συγκεκριμένη τεχνολογία του 
σταθμού. Ωστόσο, μέχρι σήμερα δεν έχει εξειδικευθεί 
η μεθοδολογία υπολογισμού της τιμής σε €/ΜννΓι των ως 
άνω Μηχανισμών Χονδρεμπορικής Αγοράς. Υπάρχουν 
ωστόσο σταθμοί ΑΠΕ που έχουν συνάψει Σ.Ε.Δ.Π., έχουν 
συνδεθεί με το σύστημα εγχέοντας ενέργεια, αλλά δεν 


αποζημιώνονται για την ενέργεια αυτή (σχετ. 7), λόγω της 
μη ολοκλήρωσης του δευτερογενούς θεσμικού πλαισίου 
και των τροποποιήσεων των πληροφοριακών συστημά¬ 
των των αρμόδιων Διαχειριστών. 

Καθοριστικό στοιχείο για την αποζημίωση των σταθ¬ 
μών αυτών αποτελεί ο καθορισμός της μηνιαίας τιμής 
της ΕιδικήςΤιμής Αγοράς (Ε.Τ.Α.). 

Επειδή, για την επίλυση του ανωτέρω ζητήματος απαι¬ 
τείται η τροποποίηση του ΚΣΗΕ («νέος ΚΣΗΕ») προκειμέ- 
νου να εφαρμοσθεί από την ΕΧΕ Α.Ε. «Ελληνικό Χρηματι¬ 
στήριο Ενέργειας Α.Ε.» μετά την απόσχιση κλάδου από τη 
ΛΑΓΗΕ Α.Ε. σύμφωνα με τις διατάξεις του ν. 4512/2018, 
καθώς και του Κώδικα του Διαχειριστή ΑΠΕ και Εγγυή¬ 
σεων Προέλευσης (ΔΑΠΕΕΠ Α.Ε.), όπως θα μετονομα- 
σθεί η ΛΑΓΗΕ ΑΕ μετά την ανωτέρω απόσχιση. Η Αρχή 
έχει θέσει σε δημόσια διαβούλευση τις εισηγήσεις της 
ΛΑΓΗΕ Α.Ε. για τους ανωτέρω Κώδικες, και έχει ήδη 
στείλει σχετική επιστολή στη ΛΑΓΗΕ Α.Ε. (σχετ. 8) προ- 
κειμένου να συμπεριλάβει στις εισηγήσεις για τον «νέο 
ΚΣΗΕ» και τον «ΚΔΑΠΕΕΠ» τις απαιτούμενεςτροποποιή¬ 
σεις για τη συμμετοχή των ΑΠΕ στην αγορά ηλεκτρικής 
ενέργειας. 

Επειδή, σύμφωνα μετά ανωτέρω, η ολοκλήρωση του 
δευτερογενούς θεσμικού πλαισίου βάσει και του οργα¬ 
νωτικού συστήματος λειτουργίας της αγοράς ηλεκτρι¬ 
κής ενέργειας ενδεχομένως να καθυστερήσει πέραν των 
προβλεπόμενων χρονοδιαγραμμάτων, παρίσταται άμε¬ 
ση ανάγκη ρύθμισης των θεμάτων που αφορούν στην 
αποζημίωση των εν λειτουργία νέων σταθμών ΑΠΕ υπό 
ΣΕΔΠ, οι οποίοι δικαιούνται να αποζημιώνονται για την 
ενέργεια που εγχέουν στο Σύστημα. Για το λόγο αυτό 
απαιτείται ρυθμιστική παρέμβαση για την εφαρμογή 
μέτρων τιμολόγησης, μεταβατικού χαρακτήρα, της εγ¬ 
χεόμενης ενέργειας, έως ότου καταστεί δυνατή η πλήρης 
εφαρμογή του θεσμικού πλαισίου. 

Επειδή, κρίνεται ως εύλογη η προσωρινή τιμολόγηση 
με βάση τη μηνιαία μέση τιμή της ΟΤΣ για όλες τις τε¬ 
χνολογίες ΑΠΕ, η οποία είναι δυνατόν να προσδιοριστεί 
και αποτελεί εύλογη και πρακτική προσωρινή λύση, έως 
την πλήρη εφαρμογή των σχετικών διατάξεων και την 
οριστική εκκαθάριση, αποφασίζει: 

Τη λήψη ειδικών ρυθμιστικών μέτρων, βάσει των 
αρμοδιοτήτων της κατά τα άρθρα 22 και 23 του ν. 
4001/2011, για την προσωρινή αποζημίωση των εν λει¬ 
τουργία (με Άδεια Λειτουργίας ή με ενεργοποίηση της 
σύνδεσης τους για όσους εξαιρούνται από την υποχρέ¬ 
ωση λήψηςΆδειας Λειτουργίας) νέων σταθμών ΑΠΕ υπό 
ΣΕΔΠ, για μεταβατική περίοδο έως την ολοκλήρωση του 
κανονιστικού πλαισίου για τη συμμετοχή των εν λόγω 
σταθμών στην αγορά ηλεκτρικής ενέργειας σύμφωνα με 
τις προβλέψεις του άρθρου 5 του ν. 4414/2016 (ΦΕΚ Α' 
149) και της αριθμ. ΑΠΕΗΛ/Α/Φ1 /οικ.187480/07.12.2016 
απόφασης του Υπουργού Περιβάλλοντος και Ενέργειας 
(ΦΕΚ Β' 3955). Ειδικότερα: 

Α. Την εγγραφή των εν λειτουργία σταθμών Α.Π.Ε. και 
Σ.Η.Θ.Υ.Α. με Σ.Ε.Δ.Π. στο Μητρώο Συμμετεχόντων που 
τηρεί ο Λειτουργός της Αγοράς αποκλειστικά για τους 
σκοπούς της προσωρινής αποζημίωσης τους σύμφωνα 
με την παρούσα απόφαση. 




Τεύχος Β' 1485/30.04.2018 

Β. Την προσωρινή αποζημίωση των Κατόχων των εν 
λειτουργία σταθμών Α.Π.Ε. και Σ.Η.Θ.Υ.Α. με Σ.Ε.Δ.Π. για 
την ενέργεια που παρήγαγαν οι σταθμοί τους και απορ- 
ροφήθηκε από το Διασυνδεδεμένο Δίκτυο ή/και το Δι- 
ασυνδεδεμένο Σύστημα κατά το χρονικό διάστημα από 
την ημερομηνία ενεργοποίησης της σύνδεσης τους και 
μέχρι την ολοκλήρωση του κανονιστικού πλαισίου για τη 
συμμετοχή των εν λόγω σταθμών στην αγορά ηλεκτρι¬ 
κής ενέργειας σύμφωνα με τις προβλέψεις του άρθρου 5 
τουν. 4414/2016 (ΦΕΚΑ' 149) και της αριθμ. ΑΠΕΗΛ/Α/ 
ΦΙ/οικ. 187480/07.12.2016 απόφασης του Υπουργού 
Περιβάλλοντος και Ενέργειας (ΦΕΚ Β 3955). 

Γ. Η ως άνω αποζημίωση υπολογίζεται για κάθε μήνα 
εκκαθάρισης ως το γινόμενο της ενέργειας που παρή- 
γαγε ο σταθμός και απορροφήθηκε από το Διασυνδε- 
δεμένο Δίκτυο ή/καιτο Διασυνδεδεμένο Σύστημα κατά 
το μήνα εκκαθάρισης με τη μηνιαία μέση ΟΤΣ του μήνα 
εκκαθάρισης. 

Δ. Η οριστική διαδικασία εκκαθάρισης, τιμολόγησης 
και διακανονισμού των συναλλαγών των σταθμών Α.Π.Ε. 
και Σ.Η.Θ.Υ.Α. που έχουν υπογράψει Σ.Ε.Δ.Π. θα πραγμα¬ 
τοποιηθεί με την ολοκλήρωση του κανονιστικού πλαισί¬ 
ου για τη συμμετοχή των εν λόγω σταθμών στην αγορά 
ηλεκτρικής ενέργειας σύμφωνα με τις προβλέψεις του 
άρθρου 5 του ν. 4414/2016 (ΦΕΚ Α' 149) και της αριθμ. 
ΑΠΕΗΛ/Α/ΦΙ/οικ. 187480/07.12.2016 απόφασης του 
Υπουργού Περιβάλλοντος και Ενέργειας (ΦΕΚ Β' 3955). 

Ε. Να προβεί ο Λειτουργόςτης Αγοράς στις απαιτούμε- 
νες ενέργειες για την εφαρμογή των ανωτέρω ρυθμιστι¬ 
κών μέτρων για την αποζημίωση των ως άνω σταθμών 
Α.Π.Ε. και Σ.Η.Θ.Υ.Α. κατά το μεταβατικό στάδιο. 

ΣΤ.Τη δημοσίευση της παρούσας απόφασης στην Εφη¬ 
μερίδα της Κυβερνήσεως και την ανάρτησή της στον 
ιστότοπο της Αρχής. 

Αθήνα, 29 Μαρτίου 2018 
Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 


Αριθμ. 2061 _ (5) 

Ένταξη μέλους Ε.Τ.Ε.Π σε θέση κατηγορίας Ε.ΔΙ.Π. 

Ο ΠΡΥΤΑΝΗΣΤΟΥΤΕΧΝΟΛΟΓΙΚΟΥ 

ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΙΑΣ 

Έχοντας υπόψη: 

Ι.Τις διατάξεις του ν.1404/1983 (Α' 173) «Δομή και 
λειτουργία των ΤΕΙ». 

2. Τις διατάξεις του ν.4009/2011 (Α' 195) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμά¬ 
των», όπως τροποποιήθηκε και ισχύει και ειδικότερα τα 
οριζόμενα στο άρθρο 29. 

3. Τις διατάξεις του ν. 4485/2017 (Α' 114) «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 


4. Τις διατάξεις της περ. 2 της παρ. 3 του άρθρου 68 
του ν. 4235/2014 (Α'32). 

5. Τις διατάξεις του άρθρου 55 του ν. 4264/2014 (Α' 
118) όπως αντικαταστάθηκε ως προς την παρ. 2 με το 
άρθρο 27 παρ. 5 του ν. 4386/2016 (Α' 83). 

6. Τις διατάξεις του ν. 4472/2017 (Α' 74) «Μισθολογικές 
ρυθμίσεις ειδικών κατηγοριών λειτουργών και υπαλλή¬ 
λων του Δημοσίου, Ν.Π.Δ.Δ. και Ν.Π.Ι.Δ., καθώς και των 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενι¬ 
κού Σώματος - Ελληνικής Ακτοφυλακής». 

7. Την αριθμ. οικ. 2/52259/ΔΕΠ/19-07-2017 εγκύκλιο 
της Γενικής Διεύθυνσης Δημοσιονομικής Πολιτικής και 
Προϋπολογισμού του Γενικού Λογιστηρίου του Κράτους. 

8. Το π.δ. 83/2013 (Α' 123) «ΜετονομασίαΤ.Ε.Ι. Λάρισας 
σεΤ.Ε.Ι. Θεσσαλίας - Μετονομασία Σχολής καιΤμημάτων- 
Συγχώνευση Τμημάτων - Κατάργηση Παραρτημάτων και 
Τμημάτων-Συγκρότηση Σχολών» και το π.δ. 127/2013 (Α' 
190) «Τροποποίηση και συμπλήρωση των π.δ...., 83/2013 
(ΑΊ 23)....». 

9. Την αριθμ. 3182/29-05-2014 (Β' 1798) απόφαση του 
Προέδρου του Τ.Ε.Ι. Θεσσαλίας «Πράξη Ένταξης υπηρε- 
τούντων μελών Ε.Τ.Π. του Τ.Ε.Ι. Θεσσαλίας σε Ε.Τ.Ε.Π. σύμ¬ 
φωνα με τον ν. 4009/2011 (195 Α')» καθώς και την αριθμ. 
4241/10-07-2014 (Β' 2022) τροποποιητική απόφαση. 

10. Την αριθμ. 201651/Ζ1/21-11-2017 (ΦΕΚ 627/ 
28-11-2017/τ. Υ.Ο.Δ.Δ) πράξη του Υπουργού Παιδείας 
Έρευνας και Θρησκευμάτων, με την οποία διαπιστώνεται 
η εκλογή του κ. Ξενοφώντα Σπηλιώτη του Δημητρίου, 
Καθηγητή πρώτης βαθμίδας, ως Πρύτανη τουΤ.Ε.Ι. Θεσ¬ 
σαλίας. 

11 .Την αριθμ.Τμ. ΣΤΞΕ 1460/25-10-2017 αίτηση προς 
το Τμήμα Σχεδιασμού και Τεχνολογίας Ξύλου και Επί¬ 
πλου της ΣΤΕΦ, της Ράμμου Αικατερίνης του Δημοσθένη, 
μέλους Ε.Τ.Ε.Π. του Τμήματος Σχεδιασμού και Τεχνολο¬ 
γίας Ξύλου και Επίπλου της ΣΤΕΦ, για ένταξη της στην 
κατηγορία Ε.ΔΙ.Π., επειδή είναι κάτοχος Μεταπτυχιακού 
διπλώματος ειδίκευσης με τίτλο «Προηγμένες Μέθοδοι 
Κατασκευής Προϊόντων από Ξύλο» τουΤμήματος Σχεδια- 
σμού και Τεχνολογίας Ξύλου και Επίπλου της ΣΤΕΦ του 
ΤΕΙ Θεσσαλίας με γνωστικό αντικείμενο ίδιο ή συναφές 
με τα γνωστικά αντικείμενα που θεραπεύει το Τμήμα Σχε- 
διασμού και Τεχνολογίας Ξύλου και Επίπλου της ΣΤΕΦ. 

12. Την αριθμ. Τμ. ΣΤΞΕ 556/15-12-2017 εισήγηση 
της Τριμελούς Επιτροπής που ορίστηκε με την αριθμ. 
537/14-12-2017 απόφαση του Κοσμήτορα της Σχολής 
Τεχνολογικών Εφαρμογών, σύμφωνα με την οποία το 
γνωστικό αντικείμενο του μεταπτυχιακού τίτλου της 
Ράμμου Αικατερίνης είναι ίδιο με τα γνωστικά αντικείμε¬ 
να που θεραπεύει τοΤμήμα Σχεδιασμού και Τεχνολογίας 
Ξύλου και Επίπλου της ΣΤΕΦ. 

13. Την απόφαση της Συνέλευσης της Κοσμητείας της 
ΣΤΕΦ στην αριθμ. 1/20-12-2017 συνεδρίαση της στο 2ο 
θέμα με την οποία εντάσσεται στην κατηγορία Εργα¬ 
στηριακού Διδακτικού Προσωπικού (Ε.ΔΙ.Π.) η Ράμμου 
Αικατερίνη του Δημοσθένη. 

14. Το γεγονός ότι δημιουργείται μία (1) θέση Ε.ΔΙ.Π. 
με την αυτοδίκαιη μετατροπή της θέσης που κατείχε η 
ενδιαφερόμενη Ράμμου Αικατερίνη του Δημοσθένη. 

Τεύχος ΒΊ 485/30.04.2018 


15. Τη συνάφεια του γνωστικού αντικειμένου του 
μεταπτυχιακού τίτλου της Ράμμου Αικατερίνης με τα 
αντικείμενα που θεραπεύει το Τμήμα Σχεδιασμού και 
Τεχνολογίας Ξύλου και Επίπλου, σύμφωνα με την απόφα¬ 
ση αριθμ. 192/03-10-2017τηςΣυνέλευσηςτουΤμήματος 
Σχεδιασμού καιΤεχνολογίας Ξύλου και Επίπλου της ΣΤΕΦ 
και την αριθμ. 5579/18-10-2017 απόφαση του Πρύτανη 
του ΤΕΙ Θεσσαλίας. 

16. Την απόφαση της Συγκλήτου του Τ.Ε.Ι. Θεσσαλίας 
στην αριθμ. 4/01 -02-2018 συνεδρίαση της καθώς και την 
αριθμ. 2060/17-04-2018 πράξη του Πρύτανη του Τ.Ε.Ι. 
Θεσσαλίας με θέμα «Κατανομή θέσης Ε.ΔΙ.Π στη Σχολή 
Τεχνολογικών Εφαρμογών». 

17. Το γεγονός ότι με την απόφαση αυτή δεν προκα- 
λείται επιπλέον δαπάνη σε βάρος του τακτικτού προϋ¬ 
πολογισμού του Τ.Ε.Ι. Θεσσαλίας, αλλά αντιθέτως μείωση 
δαπάνης ύψους 1.996,08 €. 

Διαπιστώνουμε 

Την ένταξη της Ράμμου Αικατερίνης του Δημοσθένη, 
μέλους Ε.Τ.Ε.Π. του Τμήματος Σχεδιασμού και Τεχνολο¬ 


γίας Ξύλου και Επίπλου της ΣχολήςΤεχνολογικών Εφαρ¬ 
μογών, κλάδου ΤΕ 1, βαθμού Α' και 12ου Μ.Κ., σε θέση 
της κατηγορίας Εργαστηριακού Διδακτικού Προσωπικού 
(Ε.ΔΙ.Π.) της ΣχολήςΤεχνολογικών Εφαρμογών, επειδή 
είναι κάτοχος Μεταπτυχιακού διπλώματος ειδίκευσης με 
τίτλο «Προηγμένες Μέθοδοι Κατασκευής Προϊόντων από 
Ξύλο» του Τμήματος Σχεδιασμού καιΤεχνολογίας Ξύλου 
και Επίπλου της ΣΤΕΦ του ΤΕΙ Θεσσαλίας, συναφές μετά 
γνωστικά αντικείμενα που θεραπεύει το Ιδρυμα. 

Η ένταξη της στην κατηγορία Ε.ΔΙ.Π. γίνεται με αυτο¬ 
δίκαια μετατροπή της θέσης που κατέχει ως Ε.Τ.Ε.Π και 
η ανωτέρω κατατάσσεται στο Μ.Κ. 11 της κατηγορίας 
ΕΔΙΠ[ν. 4472/2017 (Α'74)]. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 17 Απριλίου 2018 
Ο Πρύτανης 
ΞΕΝΟΦΩΝ ΣΠΗΛΙΩΤΗΣ 

